ddrg/super_eurlex huggingface dataset:
Virallinen lehti nro C 320 , 06/11/1999 s. 0103



KIRJALLINEN KYSYMYS P-3994/98 esittäjä(t): Honório Novo (GUE/NGL) komissiolle (21. joulukuuta 1998) Aihe: Sianlihan vientituen leikkaaminen Euroopan komissio päätti vähentää puoleen tiettyihin Keski- ja Itä-Euroopan maihin (Bulgaria, Viro, Unkari, Liettua, Latvia, Puola, Tsekin tasavalta, Slovakia, Romania ja Slovenia) vietävän sianlihan vientituen määrää. Vaikuttaa siltä, että sianlihatuotteiden hinnat ovat todellakin nousseet, mutta huomattavasti vientitukien määrän laskua vähemmän. Sianlihan tuotanto EU:ssa on edelleen erittäin ylijäämäistä, ja samaan aikaan Venäjä on vasta aloittamassa uudelleen näiden tuotteiden tuontia. Voiko komissio tässä yhteydessä toimittaa seuraavat tiedot ja selvitykset: 1. Miksi komissio päätti pienentää vientitukia puoleen, vaikka on selvää, että sianlihatuotteiden hintojen nousu on ollut paljon vähäisempää? 2. Miksi komissio teki tämän päätöksen, vaikka se tiesi, että EU tuottaa edelleen valtavia sianlihan ylijäämiä, joita vastikään uudelleen käynnistynyt tuonti Venäjälle ei pysty läheskään kokonaan ratkaisemaan? 3. Eikö komissio katso, että tämä leikkaus, varsinkin koskiessaan ainoastaan vientiä edellä mainittuihin maihin, saattaa johtaa viennin vähenemiseen ja vastaavasti kasvattaa ylijäämiä entisestään? 4. Voiko komissio lopuksi vahvistaa, että vientitukien määrän vähentämispäätös koskee ainoastaan vientiä edellä mainittuihin maihin? Komission jäsenen Franz Fischlerinkomission puolesta antama vastaus (27. tammikuuta 1999) Arvoisan parlamentin jäsenen mainitsemaa alennusta on sovellettu tukiin, joiden päätarkoitus oli edistää vientiä Venäjälle, jossa lihan kysyntä on suurta, mutta ostovoima heikentynyt talouskriisin vuoksi. Tuet johtivat kuitenkin myös lisääntyneeseen vientiin yhteisöstä Keski- ja Itä-Euroopan maihin, mikä häiritsi näiden maiden sianlihamarkkinoita juuri kun ne ovat valmistautumassa yhteisön jäsenyyteen. Keski- ja Itä-Euroopan maiden heikko markkinatilanne oli jo johtamassa tuontimaksujen huomattavaan kasvuun tai mahdolliseen tuonnin keskeytymiseen yhteisöstä. Näissä olosuhteissa komissio katsoi, että nopein tapa reagoida tilanteeseen oli vähentää tukea sianruhoilta ja eräiltä ruhon osilta, joita viedään Puolaan, Tsekkiin, Slovakiaan, Unkariin, Romaniaan, Bulgariaan, Sloveniaan, Latviaan, Liettuaan ja Viroon. Nämä tuet alennettiin 9. joulukuuta 1998 takaisin tasolle, jolla ne olivat ennen 3. elokuuta 1998. Euroopan sianlihantuotanto lisääntyi merkittävästi vuonna 1998 ja sen määrän arvioidaan pysyvän suurena myös vuonna 1999. Tämän vuoksi yhteisö tekee parhaansa jatkaakseen aktiivista vientipolitiikkaa.
Virallinen lehti nro C 320 , 06/11/1999 s. 0064



KIRJALLINEN KYSYMYS E-3663/98 esittäjä(t): José García-Margallo y Marfil (PPE) komissiolle (7. joulukuuta 1998) Aihe: Vuosituhannen vaihteen tietokonevirhe On havaittu, että vuosituhannen vaihtuessa kaikissa sähköisissä ohjelmoitavissa järjestelmissä tietokoneiden keskusyksiköistä puolijohdesiruihin saattaa ilmetä vuoden 2000 ongelmaksi kutsuttu virhe. Koska näitä järjestelmiä käytetään teollisuudessa (valmistusprosessin eri vaiheissa), kuljetuksessa, julkisissa palveluissa, jne., ne ovat riippuvaisia päivämäärästä, ja on tärkeää tietää miten järjestelmät saattavat reagoida vuosituhannen vaihtumispäivänä, siksi riskit on tunnistettava. Miten ja millaisella aikataululla komissio on aikonut toimia varmistaakseen, että Euroopan hallinto on valmistautunut ratkaisevan hetken koittaessa? Komission jäsenen Erkki Liikasenkomission puolesta antama vastaus (26. tammikuuta 1999) Komissio antoi 25. helmikuuta 1998 tiedonannon vuoteen 2000 liittyvistä tietokoneongelmista(1) sekä 2. joulukuuta 1998 tiedonannon valmistelujen etenemisestä unionissa(2). Viimeksi mainitun asiakirjan kuudennessa luvussa kuvaillaan sekä yhteisön tasolla että sisäisissä projekteissa saavutettua edistystä, joka liittyy vuosituhannen vaihtumisen vaatimaan tietokonejärjestelmien mukauttamiseen. Komission sisäisiin järjestelmiin kohdistuvista vaikutuksista keskeisten näkökohtien osalta vastaa tietotekniikan keskus, ja eri pääosastot puolestaan vastaavat niiden vastuualueeseen kuuluvista tietojärjestelmistä. Henkilöstöasioista ja hallinnosta vastaava pääosasto on perustanut vuoden 2000 valvontaryhmän. Tällaisten ryhmien toimintaan kuuluu työskentely ongelmaa koskevan tietoisuuden lisäämiseksi päätöksentekijöiden keskuudessa, yksityiskohtaisen inventaarion laatiminen, tarvittavan mukauttamistyön valvonta, saavutettua edistystä koskeva tiedottaminen pääosastolle sekä tarvittaessa asianmukaisten toimenpiteiden suositteleminen sen varmistamiseksi, että hallinnollisten yksiköiden toiminta jatkuu sujuvasti. Valvontaryhmät tekevät yhdessä tietotekniikan keskuksen kanssa valmistelutöitä koko järjestelmän kattavan kokeen toteuttamiseksi pääsiäisenä 1999. (1) KOM(98) 102. (2) SEK(98) 2100 lopullinen.
KIRJALLINEN KYSYMYS E-3983/98

esittäjä(t): Jesús Cabezón Alonso (PSE) komissiolle

(4. tammikuuta 1999)

Aihe: SNIACE-yritykselle (Espanja) myönnetyt tuet

Voiko komissio vahvistaa, onko itävaltalainen yritys nimeltään Lenzig esittänyt sille valituksen siitä, että SNIACE-niminen yritys (Cantabria, Espanja) olisi saanut sekä valtion tukea että aluetukea?

Onko komissio saanut Espanjan keskus- ja aluehallinnon viranomaisilta vastausta, jossa ne kieltäisivät myöntäneensä tukea, joka voisi johtaa kilpailun vääristymiseen?

Tietääkö komissio, että yritysten Lenzig ja SNIACE tietyt tuotteet kilpailevat samoilla markkinoilla?

Onko komissio tietoinen siitä, kuinka vakavia taloudellisia ja sosiaalisia seurauksia tästä valituksesta voi aiheutua SNIACE-yritykselle?

Komission jäsenen Karel Van Miertinkomission puolesta antama vastaus

(12. helmikuuta 1999)

Itävaltalaisen Lenzing A.G. -yrityksen tehtyä kantelun erilaisista laittomista valtiontuista, joita useiden vuosien aikana oli myönnetty sen kilpailijalle SNIACE S.A.:lle, joka myös toimii viskoosikuitualalla, ja ottaen huomioon Espanjan viranomaisten ja lukuisien kolmansien (myös muiden Lenzingin kilpailijoiden) esittämät huomautukset, komissio teki perustamissopimuksen 93 artiklan 2 kohdan nojalla suoritetussa muodollisessa tutkimuksessa lopullisen osittain kielteisen päätöksen 28. lokakuuta 1998.

Päätöksen mukaan kahteen tutkituista toimenpiteistä sisältyi tukea: sopimuksiin, joilla lykättiin sosiaaliturvamaksujen suorittamista perimättä niistä markkinakorkoa, ja palkkatakuurahaston FOGASA:n kanssa tehtyyn takaisinmaksusopimukseen, jonka mukaisista maksuista ei myöskään peritty markkinakorkoa. Aiemmin käsittelemissään asioissa ottamansa kannan mukaisesti komissio hylkäsi Espanjan valtion vakuutuksen, että kyseiset toimet eivät kuuluneet valtiontukisääntöjen soveltamisalaan, koska niitä sovellettiin yleisesti Espanjan lain mukaisesti. Komissio katsoi osoitetuksi, että viranomaisilla oli valta kohdella kyseistä yritystä harkintansa mukaan. Koska tuki ei perustunut mihinkään hyväksyttyyn tukiohjelmaan eikä Espanja ollut yrittänyt perustella tukea voimassa olevalla rakenneuudistussuunnitelmalla, komissio päätti, että tuki ei soveltunut yhteismarkkinoille ja määräsi sen perittäväksi takaisin. Päätöksessä ei ilmoitettu tuen määrää, vaan todettiin, että se oli vähintään yhtä suuri kuin sopimuksissa sosiaaliturvakassan ja FOGASA:n kanssa sovittujen korkojen ja markkinakorkojen erotus.

Komissio ei voinut todeta tuen olemassaoloa muissa tutkituissa toimenpiteissä, mutta pidätti itselleen oikeuden ottaa kantaa siihen, sisältyikö tukea myös siihen, että yritys ei maksanut lakisääteistä ympäristöveroa.

Komissio ottaa huomioon päätöstensä mahdolliset seuraamukset tuen saajille ja kilpailijoille ja pyrkii sen vuoksi soveltamaan valtiontukisääntöjä tasapuolisesti ja puolueettomasti.
KIRJALLINEN KYSYMYS E-2802/98

esittäjä(t): Christof Tannert (PSE) komissiolle

(17. syyskuuta 1998)

Aihe: Käyttäytymissäännöt kolmansissa maassa toimiville eurooppalaisille yrityksille

Euroopan parlamentti päätti 12. joulukuuta 1996 antamansa päätöslauselman (A4-0400/96)(1)"ihmisoikeuksista maailmassa vuosina 1995-1996 ja unionin ihmisoikeuspolitiikasta" 20 kohdassa seuraavaa: "Pyytää komissiota ja neuvostoa esittämään pikaisesti ehdotus kolmansissa maissa toimivien eurooppalaisten yritysten käyttäytymissäännöistä, joissa ne velvoitetaan kunnioittamaan ihmisoikeuksia kaikissa muodoissaan (kansalaisoikeudet, sosiaaliset, taloudelliset ja ympäristöön liittyvät oikeudet) ja joihin sisältyy OECD:n esittämään ehdotukseen perustuvia valvonta- ja rangaistusmekanismeja."

Mihin toimiin komissio on ryhtynyt tämän pyynnön suhteen ja milloin se antaa ehdotuksen tällaisista käyttäytymissäännöistä kolmansissa maissa toimiville yrityksille?

Komission jäsenen João de Deus Pinheironkomission puolesta antama vastaus

(20. marraskuuta 1998)

Komissio esitti kantansa yhteisön ulkopuolisissa maissa toimivien yritysten käyttäytymissääntöihin hyväksyessään arvoisan parlamentin jäsenen mainitseman 12. joulukuuta 1996 annetun ihmisoikeuksia maailmassa vuosina 1995-1996 koskevan kertomuksen.

Komissio ottaa ihmisoikeudet edelleen huomioon rakentavalla tavalla, mikä osaltaan lisää yleistä tietoisuutta asiasta. Se edistää asiaa koskevia yksityisen sektorin aloitteita ja seuraa läheltä yksittäisten yritysten tai tietyn alan ryhmittymien pyrkimyksiä ottaa käyttöön vapaaehtoisuuteen perustuvia käyttäytymissääntöjä. Komissio on jo aloittanut tutkimuksen, jossa selvitetään eri tapoja ja mahdollisuuksia laatia kehitysmaissa erityisesti sosiaalialalla toimivia yhteisön taloudellisia toimijoita koskevat käyttäytymissäännöt. Tässä yhteydessä se joutuu selvittämään nyt käytössä olevia sääntöjä ja niiden vaikutuksia eli tässä vaiheessa kyse on näiden sääntöjen arvioimisesta.

Osana Euroopan sosiaalista vuoropuhelua tukevaa toimintaa komissio pyrkii yhdessä työmarkkinaosapuolten kanssa edistämään vuoropuhelua ja pohdintaa, joka liittyy käyttäytymissääntöjen ja tuotteisiin liittävien, niiden valmistusolosuhteista kertovien merkintöjen kaltaisiin aloitteisiin. Komissio pyrkii saamaan aikaan kansalaisyhteiskunnassa, erityisesti työmarkkinaosapuolten ja kansalaisjärjestöjen välillä, vilkasta vuoropuhelua, jotta saataisiin kartoitettua eurooppalaisessa yhteiskunnassa nyt toteutettavien ja tulevina vuosina varmasti lisääntyvien aloitteiden keskinäistä yhtenäisyyttä ja johdonmukaisuutta luovat tekijät.

(1) EYVL C 20, 20.1.1997, s. 161.
Virallinen lehti nro C 370 , 21/12/1999 s. 0010



KIRJALLINEN KYSYMYS E-3801/98 esittäjä(t): Sérgio Ribeiro (GUE/NGL) komissiolle (22. joulukuuta 1998) Aihe: Texas-Samsung-yhtiön ja Portugalin hallituksen välisen sopimuksen purkaminen Puolijohteita valmistava Texas Instruments-Samsung Electronic (TISE) -yhtiö ilmoitti viime viikolla 748 työntekijälleen, että sen Maiassa (Portugali) toimiva tehdas lopettaa toimintansa 31. maaliskuuta 1999 mennessä. Tällä päätöksellä on vakavat seuraukset paikallisen yhteisön kannalta, mutta yhtiö ilmoitti sen olevan peruuttamaton. Päätöksellä rikotaan Portugalin valtion kanssa tehtyä, heinäkuussa 1995 allekirjoitettua sopimusta, jonka piti olla voimassa vuoteen 2004 saakka ja jonka nojalla yhteisyrityksen oli mahdollista saada huomattavaa rahoitustukea. Portugalin hallitus tiesi yhtiön aikomuksesta purkaa tämä sopimus yksipuolisesti jo viikkoa ennen kuin yhtiö ilmoitti päätöksestään julkisesti. Sopimuksen yksityiskohtia ei kuitenkaan vielä paljasteta sillä perusteella, että niiden julkistaminen voi haitata neuvotteluprosessia, jossa tärkeintä näyttää olevan yhtiölle edellä mainitun sopimuksen puitteissa myönnettyjen varojen takaisinperiminen. Tässä tilanteessa, joka on erityisen vakava monesta syystä, mutta ennen kaikkea paikallisen yhteisön kannalta, voisiko komissio ilmoittaa mahdollisimman pian, tietääkö se edellä mainitusta sopimuksesta, onko siinä kyse yhteisön varoista ja mitä varotoimenpiteitä on toteutettu julkisten - sekä yhteisön että Portugalin valtion myöntämien - varojen turvaamiseksi? Komission jäsenen Monika Wulf-Mathiesinkomission puolesta antama vastaus (22. tammikuuta 1999) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-3620/98

esittäjä(t): José Barros Moura (PSE) komissiolle

(3. joulukuuta 1998)

Aihe: Naudanlihan vientikiellon vaikutus härkätaisteluissa käytettävien härkien vientiin

Komissio on antanut portugalilaista naudanlihaa koskevan väliaikaisen vientikiellon. Voiko komissio ilmoittaa, miten kielto vaikuttaa härkätaisteluissa käytettävien härkien vientiin Portugalista Espanjaan? Koskeeko vientikielto myös niitä? Jos koskee, niin millä perusteella? Näitä härkiähän ei ole ensisijaisesti tarkoitettu ihmisravinnoksi?

Kuinka komissio suhtautuu aikaisempiin tapauksiin, joista sen täytyy olla tietoinen, eli siihen, että Espanjan viranomaiset nähtävästi espanjalaisten tuottajien painostuksesta ovat loukanneet tavaroiden vapaata liikkuvuutta koskevia yhteisön sääntöjä rajoittamalla näiden härkien tuontia Portugalista Espanjaan?

Komission jäsenen Franz Fischlerinkomission puolesta antama vastaus

(22. tammikuuta 1999)

Portugalissa esiintyvän naudan tarttuvan enkefalopatian takia tarpeellisista kiireellisistä suojatoimenpiteistä 18. marraskuuta 1998 tehty komission päätös 98/653/EY(1) sisältää kiellon toimittaa nautaeläimiä Portugalin alueelta Azorien autonomista aluetta lukuun ottamatta. Tätä säännöstä tarkastellaan uudelleen 18 kuukauden kuluessa taudin kehityksen, asiaa koskevien toimenpiteiden tehokkaan toteuttamisen ja uuden tieteellisen tiedon perusteella.

Elävien nautaeläinten toimittamiskielto liittyy siihen riskiin, että toimitettavien eläinten joukossa on tautia kantavia eläimiä, joissa ei ole vielä esiintynyt taudin oireita. Teurastuksen jälkeen nämä eläimet voivat päätyä ihmisten tai eläinten ravintoketjuun määräpaikkana olevissa jäsenvaltioissa. Härkätaisteluissa käytettäviä härkiä ei ole vapautettu tästä kiellosta, sillä tappamisen jälkeen ne on tähän asti joko prosessoitu muiden kuolleiden eläinten kanssa tai käytetty ihmisravinnoksi. Huolimatta siitä, että pääasiallisena tarkoituksena on käyttää niitä härkätaisteluissa, ne päätyvät näin ollen joko eläinten tai ihmisten ravintoketjuun.

Poikkeusta tähän säännökseen härkätaistelussa käytettävien härkien osalta eivät ole hakeneet Portugalin, Espanjan eivätkä Ranskan viranomaiset. Tätä kysymystä on tarkasteltava huolellisesti ihmisten ja eläinten terveydelle aiheutuvien riskien, annettujen takeiden ja tarvittavien tarkastusten tarkoituksenmukaisuuden perusteella. Kaikkien komission päätökseen 98/653/EY tehtävien muutosten edellytyksenä on kuitenkin määräenemmistön saavuttaminen pysyvässä eläinlääkintäkomiteassa. Jos määräenemmistöön ei päästä, ehdotus on toimitettava neuvostolle tarkempaa tarkastelua varten.

(1) EYVL L 311, 20.11.1998.
Virallinen lehti nro C 320 , 06/11/1999 s. 0045



KIRJALLINEN KYSYMYS E-3386/98 esittäjä(t): Klaus-Heiner Lehne (PPE) komissiolle (17. marraskuuta 1998) Aihe: Virkamiesten lopullinen eroaminen virkasuhteesta Euroopan yhteisöjen ensimmäisen oikeusasteen tuomioistuin hyväksyi 30. syyskuuta 1998 antamillaan kolmella tuomiolla (asiat T-154/96, T-164/96 ja T-13/97) yhteisön tuomioistuimen ja tilintarkastustuomioistuimen 20 virkamiehen kanteen. Virkamiehet halusivat erota virkasuhteestaan lopullisesti. Siten oikeus hyväksyi väitteen siitä, että neuvoston asetuksessa (EY, Euratom, EHTY) N:o 2688/95(1), joka koskee Itävallan, Suomen ja Ruotsin liittymiseksi toteutettavia Euroopan yhteisöjen virkamiesten virkasuhteiden lopullista päättymistä koskevia erityisiä toimenpiteistä, on lainvastaisuuksia. Oikeus toteaa tuomioissaan, että neuvosto on tehnyt huomattavia muutoksia komission alkuperäiseen ehdotukseen, johon parlamentti otti kantaa 12. lokakuuta 1995(2), ja että se ei ole kuullut parlamenttia uudelleen. Parlamentti on kuitenkin pyytänyt sitä neuvostolta nimenomaisesti, "jos neuvosto aikoo tehdä huomattavia muutoksia komission ehdotukseen". Voiko komissio kertoa, mitä se aikoo tehdä näiden tuomioiden johdosta ja erityisesti milloin se aikoo esittää neuvostolle uuden asetusehdotuksen, jotta oikeuden tuomioissa käsitellyt puutteet voidaan poistaa? Komission jäsenen Erkki Liikasenkomission puolesta antama vastaus (8. joulukuuta 1998) Komissio on esittänyt ehdotuksen neuvoston asetukseksi yhteisön eri toimielinten virkamiesten palvelussuhteen lopullista päättymistä koskevien toimenpiteiden hyväksymisestä, mutta sen käsittely on edelleen kesken neuvostossa. Sen vuoksi komissio ei tässä vaiheessa aio toteuttaa muita toimenpiteitä. Lisäksi komissio ilmoittaa kysyjälle, että neuvosto on päättänyt hakea yhteisöjen tuomioistuimelta muutosta ensimmäisen oikeusasteen tuomioistuimen asioissa T-154/96 ja T-13/97 30. syyskuuta 1998 antamiin tuomioihin. (1) EYVL L 280, 23.11.1995, s. 1. (2) EYVL C 287, 30.10.1995, s. 186.
Virallinen lehti nro C 297 , 15/10/1999 s. 0046



KIRJALLINEN KYSYMYS P-3052/98 esittäjä(t): Ursula Stenzel (PPE) komissiolle (2. lokakuuta 1998) Aihe: ECHO Talousarvion valvontavaliokunnan jäsenet arvostelivat komission jäsenten Emma Boninon, Erkki Liikasen ja Anita Gradinin kuulemisen yhteydessä ankarasti Euroopan komissiota ECHO:on liittyvistä petoksista. Voiko komissio ilmoittaa, milloin komission jäsen Liikasen valiokuntakokouksessa mainitsema kaikkia "sukellusveneitä" koskeva sisäinen arviointi valmistuu? Voiko komissio arvion valmistumisen jälkeen taata, etteivät tällaiset tapaukset vastaisuudessa enää ole mahdollisia? Voisiko Euroopan komissio totuudenmukaisesti ja EU:n kansalaisille ymmärrettävällä tavalla selittää, miksi UCLAF:in kertomusta ei annettu kokonaisuudessaan Euroopan parlamentille? Komission jäsenen Erkki Liikasenkomission puolesta antama vastaus (20. marraskuuta 1998) Komissio on tehnyt perusteellisen tutkimuksen ulkopuolisten teknisten ja hallinnollisten tukipalvelujen käytöstä. Tutkimustulosten ensimmäinen yhteenveto esitettiin parlamentin budjettivaliokunnalle 5. marraskuuta 1998. Budjettivallan käyttäjälle annetaan asiasta yksityiskohtaisempia tietoja hyvissä ajoin ennen vuoden 1999 talousarvion toista käsittelyä. Komissio tekee kaikkensa, jotta arvoisan parlamentinjäsenen tarkoittama arvio saataisiin pian julkaistua ottaen huomioon käynnissä olevan tutkimuksen tulosten kokoamiseen ja analysoimiseen tarvittava aika. Komissio valvoo, että toimenpiteitä toteutetaan havaittavien säännönvastaisuuksien korjaamiseksi pysyvästi. Kuten komission puheenjohtaja Santer totesi lokakuun 1998 ensimmäisessä täysistunnossa, komissio tarkastelee parhaillaan parlamentin kanssa keinoja, joiden avulla parlamentille voitaisiin antaa enemmän tietoja petostentorjunnan koordinaatiota käsittelevän työryhmän tekemistä tutkimuksista. Tähän liittyen yksityishenkilöiden oikeuksia ei kuitenkaan saa loukata ja tutkimusten luottamuksellisuuteen ja tutkintamenettelyjen salassapitoon liittyviä määräyksiä on syytä noudattaa. Komission puheenjohtaja onkin tehnyt aloitteen petostentorjunnan koordinaatiota käsittelevän työryhmän raportin toimittamiseksi suoraan parlamentin puhemiehelle.
KIRJALLINEN KYSYMYS E-2902/98

esittäjä(t): Robin Teverson (ELDR) komissiolle

(2. lokakuuta 1998)

Aihe: Direktiivi 96/23/EY

Onko direktiivi 96/23/EY(1) pantu kokonaisuudessaan jo täytäntöön kaikissa jäsenvaltioissa? Noudattavatko jäsenvaltiot täysimääräisesti tietojen keräämistä koskevia vaatimuksia? Millaisia tuloksia on saatu laittomia kasvuhormoneja koskevista testeistä?

Komission jäsenen Franz Fischlerinkomission puolesta antama vastaus

(13. marraskuuta 1998)

Elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annettu neuvoston direktiivi 96/23/EY on pantu täytäntöön 11 jäsenvaltiossa (Belgiassa, Tanskassa, Saksassa, Kreikassa, Espanjassa, Luxembourgissa, Alankomaissa, Itävallassa, Suomessa, Ruotsissa ja Yhdistyneessä kuningaskunnassa). Ranskassa kyseinen direktiivi on pantu täytäntöön osittain, mutta Irlanti, Italia ja Portugali eivät ole vielä panneet sitä täytäntöön. Komissio on aloittanut jäsenyysvelvoitteen noudattamatta jättämistä koskevan menettelyn niitä jäsenvaltioita vastaan, jotka eivät ole vielä panneet kyseistä direktiiviä täytäntöön.

Kaikki jäsenvaltiot ovat vuonna 1998 luovuttaneet komissiolle suunnitelman tuotteissa olevien jäämien tutkimisesta kansallisella tasolla, ja pysyvältä eläinlääkintäkomitealta saadun hyväksynnän jälkeen komissio on tehnyt asiasta tarvittavat päätökset.

Komissio lähettää vuoden 1996 testitulokset suoraan kysyjälle sekä parlamentin sihteeristöön. Komissio ei ole saanut vielä mitään tietoja vuonna 1997 suoritettujen laittomia kasvuhormoneja koskeneiden testien tuloksista. Komissio tekee kaiken voitavansa näiden tietojen saamiseksi. Direktiivissä velvoitetaan jäsenvaltiot ilmoittamaan komissiolle vuonna 1998 suoritetuista testeistä 31. maaliskuuta 1999 mennessä.

(1) EYVL L 125, 23.5.1996, s. 10.
Virallinen lehti nro C 289 , 11/10/1999 s. 0027



KIRJALLINEN KYSYMYS E-3219/98 esittäjä(t): Anita Pollack (PSE) komissiolle (26. lokakuuta 1998) Aihe: Ensiapua autoilijoille Onko komissio tullut ajatelleeksi, että ensiapukoulutus voisi olla hyödyllinen osa ajokortin saamiselle asetetuista vaatimuksista? Komission jäsenen Neil Kinnockinkomission puolesta antama vastaus (8. joulukuuta 1998) Yhteisön ajokortista 29. heinäkuuta 1991 annetun neuvoston direktiivin 91/439/ETY(1) liitteen II kohdassa 2 ja 7 on säännöksiä ajokorttivaatimuksiin liittyvästä ensiapukoulutuksesta. Kohdassa 2.13 säädetään, että kuljettajien on pystyttävä osoittamaan, että heillä on tarvittavat tiedot ja hyvä käsitys yleisistä säännöistä, jotka koskevat kuljettajan käyttäytymistä onnettomuustilanteessa (varoitusmerkkien asettaminen ja hälytyksen suorittaminen) ja toimenpiteitä, joilla hän voi tarvittaessa auttaa liikenneonnettomuuden uhreja. Liitteen 7.2 kohdan mukaan kaikkia ajoneuvoluokkia koskevaan teoriakokeeseen on sisällyttävä myös 2.13 kohta, mutta "kohdan sisältö jätetään kunkin jäsenvaltion harkintaan" (7.2.1 kohta). Direktiivi tuli voimaan vasta 1. heinäkuuta 1996, joten olisi ennenaikaista ehdottaa siihen muutoksia ennen kuin on saatu kokemuksia siitä, ovatko mainitut säännökset tyydyttäviä. (1) EYVL L 237, 24.8.1991.